Държавен вестник, бр. 8, 2011 г., стр. 45

БРОЙ  8	
Д Ъ Р Ж А В Е Н  В Е С Т Н И К 	
СТР.  45  
Заявителят има право писмено и аргумен­
тирано да изрази неодобрение за определения 
водещ оценител, когато разполага с обективни 
данни за наличие на конфликт на интереси, 
например: че лицето е консултант на ООС 
или разполага с обективни данни, че лицето е 
(бил е нает допреди две години от оценката/
предстои да е) служител (нает да извършва 
услуги) на конкурентна организация и/или от 
гледна точка на фактическа некомпетентност. 
В случай че има писмено аргументирано не­
одобрение от страна на кандидата за акредитация 
за определения водещ оценител, се извършва 
нов преглед по реда на т. 4.1.2, определяне 
на нов водещ оценител и ново съгласуване с 
кандидата за акредитация. 
Заявителят за първоначална акредитация е 
длъжен в срок 7 дни от получаване на съгласу­
вателното писмо да уведоми ИА БСА в случай, 
че не одобрява определения водещ оценител.
Заявителят за преакредитация/разширяване 
на обхвата е длъжен в срок 3 дни от получа­
ване на съгласувателното писмо да уведоми 
ИА БСА в случай, че не одобрява определения 
водещ оценител.
В случай че заявителят не отговори писмено 
в определения срок на съгласувателно писмо, 
БСА приема, че той е съгласен с избора на 
водещ оценител.
4.1.3.2. Откриване на процедура.
След приемане на определения водещ оце­
нител от заявителя агенцията открива проце­
дура за акредитация и поставя регистрационен 
номер на открита процедура върху заявлението 
за акредитация. 
До клиента се изпраща уведомително пис­
мо, съдържащо регистрационния номер на 
откритата процедура за акредитация и броя на 
определените показатели, на базата на които се 
определят дължимите суми съгласно Ценоразпис 
BAS QR 8. В срок до 10 дни от получаване на 
уведомителното писмо заявителят има право да 
възрази срещу определения брой показатели или 
да заплати определената съгласно Ценоразпис 
BAS QR 8 цена за предварително проучване. 
4.1.4. Отказ от откриване на процедура. 
Българската служба за акредитация отказ­
ва откриване на процедура за акредитация, 
когато е налице едно или повече от следните 
обстоятелства:
a) заявена за акредитация дейност извън 
обхвата на дейност на БСА;
b) липса на компетентност за извършване 
на акредитация по отношение на заявения от 
клиента обхват;
c) липса на подходящи, включително ком­
петентни и на разположение водещ оценител 
и/или технически оценители/експерти;
d) невъзможност да бъде реализирана 
процедурата за акредитация във връзка с мес­
тоположение на дейността на ООС и/или по 
отношение на езика, използван от заявителя, 
и/или други специфични условия във връзка с 
изискванията за акредитация;
e) невъзможност за спазване сроковете за 
акредитация;
f) неизпълнение на финансови задължения 
по открити процедури и/или поддържане на 
акредитацията на юридическо лице, към което 
принадлежи ООС;
g) неспазване на срока по т. 4.1.2.2 за из­
пращане/представяне в ИА БСА на документи, 
допълнени и преразгледани по отношение на 
пълнота и/или редовност; 
h) повторно наличие на непълнота или 
нередовност на подадените документи за ак­
редитация; 
i) неприключила процедура за акредитация, 
преакредитация или разширяване на акредита­
цията по заявление на същия кандидат; 
j) спряна акредитация или започнала проце­
дура по спиране или отнемане на акредитацията 
на кандидата;
k) период до изтичане валидността на пре­
доставена акредитация, по-малък от 8 месеца, 
при заявление за преакредитация и/или раз­
ширяване на обхвата на акредитация;
l) непредставяне на доказателства, че са 
отстранени несъответствията с изискванията 
за акредитация.
Лицата, на които е отказана акредитация, 
могат да подадат заявление за акредитация 
отново след представяне на доказателства, че 
са отстранени несъответствията с изискванията 
за акредитация и с процедурите за акредитация 
на агенцията.
Акредитирано лице, желаещо да получи 
акредитация по друг стандарт, следва да про­
цедира както при нова регистрация.
4.2. Предварително проучване.
Предварителното проучване представлява 
преглед на документите и записите и оценка 
на тяхното съответствие с изискванията за 
акредитация. 
Предварителното проучване при преакреди­
тация и разширяване на обхвата на акредитация 
включва и преглед на предходни оценки. 
В етапа на предварително проучване за пър­
воначална акредитация, при изразено писмено 
желание на заявителя, може да бъде проведена 
предварителна оценка на място. 
Обикновено предварителното проучване се 
провежда от определения водещ оценител. При 
необходимост може да бъде включен технически 
оценител/експерт, който да направи преглед на 
предоставените от кандидата за акредитация 
документи и записи по т. 4.1, за да направи 
оценка по документи на неговата система за 
съответствие с приложимите изисквания за 
акредитация.
Предварителното проучване завършва с 
доклад от водещия оценител с експертно зак­
лючение.